44. ΝΟΜΟΘΕΤ.ΔΙΑΤΑΓΜΑ υπ’ αριθ. 314 της 14/15 Φεβρ.1974 (ΦΕΚ Α΄43) Περί συμπληρώσεως του Ν. Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας και ρυθμίσεως ετέρων δημοσιοϋπαλληλικών ζητημάτων». ΄Αρθρ.1.-1.Εις τους απολυθέντας δια του Ν. Δ. 267/1974 λόγω καταργήσεως θέσεως υπαλλήλους δεν περιλαμβάνονται οι τακτικοί δημόσιοι  Σελ. 84,06(δ) Τεύχος 612-Σελ.22 υπάλληλοι των Κλάδων Στενοδακτυλογράφων και Β5 Στενογράφων της καταργηθείσης Γενικής Διευθύνσεως Κυβερνητικής Δράσεως. Δεν περιλαμβάνονται επίσης εις τους κατά τα ανωτέρω απολυθέντας οι επί θητεία υπηρετούντες υπάλληλοι του Κλάδου Α5 ειδικών επιστημόνων, οίτινες και μονιμοποιούνται από της δημοσιεύσεως του παρόντος, επί βαθμώ καθοριζομένω μετά γνώμην του οικείου υπηρεσιακού συμβουλίου επί τη βάσει των τυπικών αυτών προσόντων και του χρόνου δημοσίας αυτών υπηρεσίας. Κατά τα λοιπά αι διατάξεις του άρθρ. 5 του Ν. Δ. 267/1974 έχουν εφαρμογήν και επί των υπαλλήλων των κλάδων τούτων. 2.Τακτικοί δημόσιοι υπάλληλοι, υπηρετούντες κατά την δημοσίευσιν του Ν. Δ. 267/74 εις τον Κλάδον Α5 ειδικών επιστημόνων της καταργηθείσης Γενικής Διευθύνσεως  Κυβερνητικής Δράσεως, προερχόμενοι εκ μετατάξεως εξ άλλων δημοσίων υπηρεσιών, επανέρχονται από της δημοσιεύσεώς του ως άνω Ν. Δ/τος εις τας εξ ών προήλθον δημοσίας υπηρεσίας, καταλαμβάνοντες την σειράν αρχαιότητος ήν εκέκτηντο κατά τον χρόνον της μετατάξεώς των. Εις ήν περίπτωσιν προήχθησαν νεώτεροί των, ούτοι τίθενται προ των εν τω μεταξύ προαχθέντων αμέσως νεωτέρων αυτών , μη υφισταμένης δε κενής οργανικής θέσεως, παραμένουν ως υπεράριθμοι, καταλαμβάνοντες την πρώτην κενωθησομένην ή τυχόν συσταθησομένην ομοιόβαθμον θέσιν. 3.Εργατοτεχνικόν προσωπικόν, υπηρετούν κατά την 31ην Δεκ. 1973 εις το Εθνικόν Τυπογραφείον εφ’ οιαδήποτε σχέσει, εξακολουθεί μέχρις εκδόσεως του κατ’ εξουσιοδότητσιν του άρθρ. 33 του Ν. Δ. 175/1973 Π. Δ/τος, διεπόμενον υπό του συμβατικού καθεστώτος, του ισχύοντος κατά την 31ην Δεκ. 1973. ΄Αρθρ.2.-1.(Κατηργήθη δια της παρ. 3 του άρθρ. 10 Νομ. 51/1975, κατωτ. σελ. 116, 825).  2. Η αληθής έννοια της παρ. 2 του άρθρ. 3 του Ν. Δ. 285/1974 (τόμ. 2Α σελ. 342,21) είναι ότι δια την συμπλήρωσιν των κατ’  αυτήν τυπικών προσόντων προς προαγωγήν λαμβάνεται υπ’ όψιν ο χρόνος υπηρεσίας ο καθοριζόμενος υπό των περί αυτών παγίων οργανικών διατάξεων.  Άρθρον3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 1.Ε.α.43-44 Υπουργικό Συμβούλιο - Οργάνωση Υπουργείων - Κυβερνητικές Επιτροπές 